stanford-oval/wikipedia huggingface dataset:
M36
היסטוריה

הצביר מופיע ברשימותיו של האסטרונום האיטלקי ג'ובאני בטיסטה אודיירנה משנת 1654, אך לא ידוע מתי צפה בו. בשנת 1749 הוא נצפה על ידי האסטרונום הצרפתי גיום לה ז'נטיל שלא ידע על גילויו המוקדם יותר וב-2 בספטמבר 1764 הוא נצפה על ידי שארל מסיה, שתיאר אותו בקטלוג מסיה כצביר כוכבים שקשה לזהות את כוכביו וציין גם שלא נצפתה בצביר ערפילית.
לצביר דרגת בהירות נראית 6.3 וניתן לאתרו באמצעות משקפת כ-1.8 מעלות ממזרח לכוכב φ בעגלון. כוכבי הצביר הבהירים ביותר הם מדרגת בהירות 9.0, כך שקשה להבחין בהם באמצעות משקפת ורק באמצעות טלסקופ חובבים ניתן להבחין שמדובר בצביר. במרחק של כ-2.3 מעלות מצפון-מערב ל-M36 נמצא הצביר M38 וכ-3.7 מעלות ממזרח-דרום-מזרח לו, נמצא הצביר M37.
מאפייני הצביר

קוטרו של M36 הוא כ-14 שנות אור ומרחקו ממערכת השמש הוא כ-4,100 שנות אור כך שגודלו הזוויתי הוא כ-12 דקות קשת, כ-40% מקוטרו של הירח המלא. הצביר מכיל כ-60 כוכבים צעירים וחמים כך שגילו של הצביר מוערך בכ-25 מיליוני שנים בלבד ואין בו ענקים כלל. חלק מכוכבי הצביר סובבים על צירם במהירות רבה מאוד והם דומים במאפייניהם לכוכבי הפליאדות, רק שמרחקו של צביר הפליאדות הוא עשירית מהמרחק אל M36 ולכן נצפה כבהיר בהרבה.
708

שנת 708 היא השנה השמינית במאה ה-8. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

25 במרץ – האפיפיור סיסיניוס פרש מתפקידו מטעמי בריאות רק שלושה שבועות לאחר שנבחר ובמקומו התמנה קונסטנטינוס
נפטרו

4 בפברואר – האפיפיור סיסיניוס (נולד ב-650)
ראו גם

ילידי 708‎
נפטרים ב-708‎
Kotlin

| --- | --- |

 פרדיגמות:  מרובת פרדיגמות: תכנות מונחה-עצמים, תכנות אימפרטיבי, תכנות פרוצדורלי, תכנות פונקציונלי, תכנות דקלרטיבי, תכנות גנרי, תכנות רפלקטיבי,  תכנות מקבילי
 תאריך השקה:  22 ביולי 2011 
 מתכנן:  JetBrains
 מפתח:  JetBrains
 טיפוסיות:  סטטית
 הושפעה על ידי:  סי שארפ, אייפל,‏ Gosu, ‏Groovy,‏ ML,‏ פייתון, ג'אווה, סקאלה, סוויפט
 רישיון:  Apache License 2.0
 סיומת:  .kt, .kts, .ktm
 https://kotlinlang.org/
 
קוטלין (באנגלית: Kotlin) היא שפת תכנות כללית, חוצה פלטפורמות בעלת טיפוסיות סטטית, אשר פותחה על ידי תאגיד התוכנה הצ'כי JetBrains ויצאה לראשונה בשנת 2011. קוטלין פותחה על מנת לעבוד באופן מלא עם ג'אווה. קוטלין פועלת בעיקר במכונה הווירטואלית של ג'אווה (JVM), אך ניתן להדר אותה גם ל-JavaScript. ב-7 במאי 2019, הכריז תאגיד התוכנה Google שקוטלין היא שפת התכנות המועדפת לכתיבת יישומים במערכת ההפעלה אנדרואיד – אשר נפוצה בעיקר בטלפונים חכמים.
קוטלין היא שפה מרובת פרדיגמות, כלומר, היא תומכת במספר פרדיגמות (עקרונות) תכנות, כגון:
תכנות פרוצדורלי – חלוקה לתוכניות ולתת תוכניות
תכנות פונקציונלי – קריאה לפונקציות ופישוטן כביטוי
תכנות מונחה עצמים – תכנות בו מגדירים מבני נתוניים מתקדמים בשם אובייקטים על פי תבניות, שנקראות מחלקות
תכנות אימפרטיבי (פקודתי) – הרצת פקודות (Statements) זו אחר זו.
תכנות דקלרטיבי (הצהרתי) – בפרדיגמה זו, התוכנית מתארת מה היא עושה, בשונה מתכנות אימפרטיבי שבה היא מתארת איך היא מבצעת את הפקודות. דוגמה לשפה אשר פועלת לפי פרדיגמה זו היא שפת השאילתות SQL.
תכנות מקבילי – תכנות המתאים לעיבוד מקבילי, שבו מספר מעבדים או ליבות מעבדים חלק אחר מן הקוד.
Kotlin נחשבת לשפה כללית, משום שניתן להשתמש בה בתחומים רבים, בניגוד לשפות ספציפיות (Domain Specific Languages).
בנוסף, היא חוצה פלטפורמות (Cross Platform): היא רצה על פלטפורמות ומערכות הפעלה רבות. היא רצה על מערכות ההפעלה Windows,‏ Linux,‏ MacOS,‏ watchOS,‏ iOS ואנדרואיד, ועל הפלטפורמות JavaScript,‏ WebAssembly,‏ Java Virtual Machine.
היסטוריה

ביולי 2011 JetBrains חשפה את קוטלין, שפה חדשה לפיתוח במכונה הווירטואלית של ג'אווה (JVM) שהייתה בפיתוח במשך שנה. לטענת דימיטרי ג'רמוב מ-JetBrains, לרוב השפות אשר רצות על ה-JVM אין את הפיצ'רים שהם מחפשים חוץ מ-Scala, אך ל-Scala ישנו הידור איטי, אשר מתפרש בעיניו כחסרון. לכן, אחת ממטרותיה העיקריות של Kotlin היו לבצע הידור באותה מהירות כמו Java.
השם קוטלין נובע מהאי קוטלין, שנמצא ליד סנקט פטרבורג שברוסיה. הצוות החליט לקרוא לקוטלין על שם אי בדיוק כמו ש-Java נקראה על שם האי האינדונזי ג'אווה (אם כי ייתכן שהוא נקרא על שם קפה ג'אווה, אשר נקרא גם הוא על שם האי).
בשנת 2012 הפכה JetBrains את קוטלין לפרויקט קוד תחת רישיון Apache 2. גרסת v1.0 של קוטלין יצאה בשנת 2016, והיא נחשבה לגרסה הרשמית הראשונה שהייתה יציבה.
בכנס המפתחים השנתי Google I/O שהתקיים בשנת 2017, Google הכריזה על תמיכה בקוטלין בשביל מערכת ההפעלה אנדרואיד .
גרסה 1.2 של קוטלין שוחררה ב-28 בנובמבר 2017. בגרסה זו הוסף פיצ'ר חדש המאפשר שיתוף קוד בין המכונה הווירטואלית של ג׳אווה (JVM) לשפת התכנות JavaScript.
גרסה 1.3 של קוטלין שוחררה ב-29 באוקטובר 2018.
ב-7 במאי 2019, הכריזה חברת גוגל שקוטלין היא שפת התכנות המועדפת לתכנות יישומים במערכת ההפעלה אנדרואיד.
גרסה 1.4 של קוטלין יצאה באוגוסט 2020, עם שינויים קלים בתמיכה בפלטפורמות מבית תאגיד התוכנה הבינלאומי אפל.
תכנון ומבנה השפה

מנהל הפיתוח של קוטלין, אנדריי ברסלב, ציין כי קוטלין תוכננה להיות שפת תכנות מונחית עצמים, אשר עמידה בפני שגיאות ותקלות (Industrial Strength) וטובה יותר מ-Java.
ניתן לשים נקודה פסיק ( ; ) בסוף כל הצהרה, אם כי הדבר לא נחוץ ברוב המקרים, שכן המהדר (אשר אחראי על המרת השפה לשפות תחתיות יותר לצורך הרצת התוכנית על ידי המעבד) יסיק זאת לבד מהתחלת שורה חדשה.
בהגדרת משתנים ורשימות פרמטרים לפעולות, יכתב שם המשתנה או הפרמטר, שלאחריו נקודתיים ואת סוג מבנה הנתונים של המשתנה. לדוגמה, var number1:Int = 5 ייצור משתנה חדש ששמו number1 מסוג Int (מספר שלם, Integer) וערכו 5. זאת בדומה לשפות התכנות BASIC,‏ פסקל,‏ TypeScript‏ וסוויפט. ניתן ליצור משתנים שניתן לקרוא אותם וכן לשנות אותם (Mutable) באמצעות המילה השמורה var, וקבועים שניתן רק לקרוא את ערכם (Immutable) באמצעות המילה השמורה val (קיצור של value).
שדות בתוך מחלקה הם פומביים (public) כברירת מחדל, כלומר ניתן לגשת לגשת אליהם מכל המקומות, כגון מחלקות אחרות. המחלקה עצמה מסוג final כברירת מחדל, כך שלא ניתן לרשת ממחלקה אלא אם כן מוסיפים בהגדרת המחלקה לפני המילה השמורה class, את המילה השמורה open. לדוגמה:
open class Person(age: Int) {
 // code for eating, talking, walking
}

class MathTeacher(age: Int): Person(age) {
 // other features of math teacher
}

class Footballer(age: Int): Person(age) {
 // other features of footballer
}

class Businessman(age: Int): Person(age) {
 // other features of businessman
}
כתיבת קוד בקוטלין

תוכנית Hello World בקוטלין:
fun main(args: Array<String>) {
 println("Hello World!")
}
כאן הורצה פקודה אשר מדפיסה את הפרמטרים בשורה חדשה על ידי שימוש בפונקציה המובנית println בתוך הפעולה main. פעולה זו תתרחש בכל פעם שהתוכנית תרוץ. את רוב הקוד רצוי לכתוב בפעולות אחרות, ולזמנן בהתאם ב-main.
כתיבת קוד בקוטלין > מבני נתונים בסיסיים בקוטלין

פרק זה לוקה בחסר. אנא תרמו לוויקיפדיה ו.
ראו גם

ג'אווה (שפת תכנות)
Java Virtual Machine – JVM
JetBrains (תאגיד תוכנה)
אנדרואיד (מערכת הפעלה)
הערות שוליים

↑  InfoWorld, "JetBrains readies JVM language Kotlin"., Infoworld.com
↑  Shafirov, Maxim, "Kotlin on Android. Now official", www.jetbrains.com, ‏17 במאי, 2017
↑  Kotlin Inheritance, Programiz.com
Ratchet & Clank 3

| --- | --- |

 כללי
 תאריך הוצאה:  ארצות הברית: 3 בנובמבר 2004 אירופה: 12 בנובמבר 2004 אוסטרליה: 18 בנובמבר 2004
 סוגה:  משחק ירי בגוף שלישי, משחק פלטפורמה
 פיתוח:  Insomniac Games
 הוצאה לאור:  Sony Computer Entertainment
 ארץ מקור:  ארצות הברית 
 שפות:  אנגלית 
 סדרה:  Ratchet & Clank
 דרישות תוכנה
 מנוע משחק:  Insomniac Engine v.1.0
 מצבי משחק:  שחקן יחיד ומצב משחק מרובה משתתפים
 פלטפורמות:  PlayStation 2 PlayStation 3 (HD) PlayStation Vita (HD)
 אתר רשמי
 
Ratchet & Clank 3 (בעברית: ראצ'ט וקלאנק 3) הוא משחק וידאו משנת 2004, שפותח על ידי Insomniac Games ופורסם על ידי Sony Computer Entertainment עבור פלייסטיישן 2. זהו החלק השלישי בסדרת "Ratchet & Clank" והופץ באירופה ב-12 בנובמבר 2004.
המשחק דומה למשחקים קודמים בסדרה אך מציג תכונות חדשות כמו רמות לכלי נשק וסקינים. המשחק עוקב אחר ההרפתקה של ראצ'ט וקלאנק דרך ביקום בדיוני כדי להביס נבל רובוטי, ד"ר נפאריוס, שמתכוון להרוס את כל היצורים החיים.
המשחק הוא הראשון בסדרה שמציע מצב משחק מרובה משתתפים וכמו גם מצב שחקן יחיד. מצב המשחק המרובה משתתפים ברשת הופסק בפלייסטיישן 2 ביוני 2012 ולפלייסטיישן 3 בפברואר 2018. מצב המרובה משתתפים ברשת כלל שלושה מצבי משחק שונים עם כל מבחר כלי הנשק שזמינים במצב יחיד. בנוסף למצב משחק מרובה המשתתפים, יש לו הבדלים רבים אחרים בהשוואה לקודמיו כגון גרפיקה באיכות גבוהה יותר, עולמות גדולים יותר ורכבים הניתנים לנהיגה. אותו הקול של הדמויות מהמשחק הקודם חוזרים במשחק הנוכחי, ומדובבים חדשים נשכרו לדובב את הדמויות החדשות.
עלילה > דמויות

הדמות הראשית הוא ראצ'ט, לומבקס מכוכב ולדין (שמדובב על ידי ג'יימס ארנולד טיילור). הוא נלחם בעזרת מפתח ברגים כנשק קר ויכול להשתמש ב-20 סוגי כלי נשק חמים. קלאנק, הצירוף הרובוטי והגיבור המשותף של ראצ'ט (שדובב על ידי דייוויד קיי), בדרך כלל מחובר לגב של ראצ'ט ומשתמש בכלי תעופה מיוחדים כדי לעזור לתנועתו של ראצ'ט על הקרקע והאוויר. ד"ר נפאריוס, הנוול הראשי במשחק (שמדובב על ידי ארמין שימרמן), הוא עריץ רובוטי שמתכוון להשמיד את כל היצורים האורגניים.
משחקיות

ככל שהשחקן מתקדם במשחק הוא יכול להשיג 20 סוגי כלי נשק ולכל כלי נשק (מלבד ה- RY3NO) יש 8 רמות כוח. לצד כלי הנשק, המשמשים בעיקר בלחימה, ישנם 10 גאדג'טים שניתן לאסוף. אם לשחקן היו שמירות של משחקים קודמים בסדרה, השחקן יכול לקבל כלי נשק בחינם.
במשך רוב המשחק השחקן יהיה בשליטה על ראצ'ט אך באזורים מסוימים השחקן משתלט על קלאנק. קלאנק יכול לתת פקודות לרובוטים קטנים יותר הנקראים Gadgebots לביצוע משימות בעזרת פקודות כדי לפתור חידות ולתקוף אויבים. בחלק מן המשחק, קלאנק מציג גם תרחישים של "קלאנק ענק" שבו קלאנק הופך לצורה גדולה ומתקדמת יותר ויכול להילחם באויבים בגודל ענקי. השחקן יכול גם לשחק כקפטן קווארק בקונסולה שנמצאת בתוך "ספינת הפיניקס" שנקראת "Vid Comics", אשר מתבססים על ההיסטוריה של קפטן קווארק והסכסוכים הקודמים שלו עם ד"ר נפאריוס.
המשחק מציע מגוון גדול של אויבים ושלבים שונים. הוא כולל גם מצבים מרובי משתתפים מקוונים, כגון כיבוש דגלים, מצב לחימה ומצור (בהם השחקן מסתער על בסיס היריב ומנסה להרוס את ליבת הכוח שבתוכה). הוא תומך עד שמונה שחקנים בו זמנית ותומך בצ'אט קולי באמצעות אוזניות PS2 תואמות. יש צורך בחיבור לאינטרנט כדי לשחק ברשת מול שחקנים אחרים.
הערות שוליים

1 2  "Ratchet & Clank: Up Your Arsenal Info". GameFAQs. נבדק ב-2 באפריל 2007. {{cite web}}:  (עזרה)
↑  "Ratchet & Clank: Going Commando Info". GameFAQs. נבדק ב-2 באפריל 2007. {{cite web}}:  (עזרה)
↑  Ratchet: What! They turned Skidd into a robot! That's impossible!(Ratchet & Clank: Up Your Arsenal) Insomniac Games, 2004
↑  Sasha: We've located the Leviathan. It's refueling at the Zeldrin Starport now. Qwark and the monkey are already there.(Ratchet & Clank: Up Your Arsenal) Insomniac Games, 2004
↑  Nefarious: I lured you here so I could witness your demise! Speaker: Auto-Destruct sequence initiated. Bye bye. Nefarious: Lawrence, teleport us out of here. (Ratchet & Clank: Up Your Arsenal) Insomniac Games, 2004
↑  Ratchet: What are you doing? This ship could explode any second! Qwark: I think I've spotted something important. I can't leave without it! I'll meet you back at the shuttle! (Ratchet & Clank: Up Your Arsenal) Insomniac Games, 2004
↑  Sasha: Well done, boys. There's no telling how many lives you just saved. But we're not done yet. Al just finished decoding the disk. Nefarious secretly built a second Biobliterator, more deadly than the first. (Ratchet & Clank: Up Your Arsenal) Insomniac Games, 2004
↑  Nefarious: Lawrence, engage the teleporter. Lawrence: Would you care to specify a destination? Nefarious: Who cares? Just get us out of here. (Ratchet & Clank: Up Your Arsenal) Insomniac Games, 2004
↑  Nefarious: Greetings, robots. Too long have we suffered under the squishiness and foul stench of organic life forms. Soon, you will have the pleasure of my benevolent, iron-fisted rule. And as for you filthy organic life forms, you can look forward to being ANNIHILATED! (Ratchet & Clank: Up Your Arsenal) Insomniac Games, 2004
↑  Stevenson, James. "Mania Games Ratchet and Clank: UYA Review". Mania Games. אורכב מ-המקור ב-27 בספטמבר 2007. נבדק ב-2 באפריל 2007. {{cite web}}:  (עזרה)
↑  Turner, Benjamin. "Ratchet & Clank: Up Your Arsenal GameSpy Review". GameSpy. נבדק ב-27 במרץ 2007. {{cite web}}:  (עזרה)
↑  Liz, Jose. "PGNX Ratchet and Clank: UYA Review". PGNX Media. אורכב מ-המקור ב-20 באפריל 2007. נבדק ב-2 באפריל 2007. {{cite web}}:  (עזרה)
↑  Dunham, Jeremy. "IGN Ratchet and Clank: Up Your Arsenal Review Page 3". IGN. נבדק ב-19 באוקטובר 2007. {{cite web}}:  (עזרה)
↑  Multiplayer Modes - Ratchet and Clank: UYA Game Manual. Insomniac Games. 2004. pp. 26–27.
↑  Offline Multiplayer - Ratchet and Clank: UYA Game Manual. Insomniac Games. 2004. p. 30.
| --- | --- |
בקרת זהויות :  BnF: cb16627852k (data)
Life Is Good

Life Is Good הוא סינגל שהוקלט על ידי הראפר האמריקאי פיוצ'ר, בשיתוף הראפר הקנדי דרייק, מתוך אלבום האולפן השמיני של פיוצ'ר, High Off Life. השיר יצא לאור ב-10 בינואר 2020, על ידי חברות התקליטים אפיק רקורדס ופריבנדז, כסינגל השלישי מתוך האלבום. במקור, השיר היה אמור להיות חלק מהמיקסטייפ השני המשותף של פיוצ'ר ודרייק, לאחר What a Time to Be Alive, אך בסופו של דבר נכלל באלבומו השמיני של פיוצ'ר.
השיר הגיע היישר אל המקום השני במצעד הבילבורד הוט 100 והפך לשיר הראשון ששהה במקום זה במשך שמונה שבועות, כשמעליו השיר "The Box" של רודי ריץ'. השיר הוא שירו של פיוצ'ר שהגיע למקום הגבוה ביותר במצעד. השיר מכר כ-7 עותקים סך הכל בארצות הברית, נכון ל-29 ביוני 2020.
רקע ווידאו קליפ

בסוף דצמבר 2019, פיוצ'ר ודרייק נצפו באטלנטה, ג'ורג'יה, וצילמו קליפ במקדונלד'ס, מה שהוביל לאמונה כי לשניים יש שיתוף פעולה שצפוי לצאת לאור. הצילום כלל אמנים כמו 21 סבאג', מייק ויל מייד איט, ליל יאכטי וביג בנק (אנ'). הידיעה על הווידאו קליפ התפשטה כשהתקליטן ואושיית המדיה די ג'יי אקדמיקס (אנ') פרסם את קריאת הליהוק לקליפ. פיוצ'ר פרסם בעבר קטע ממה שהצמד עבד עליו בסטורי באינסטגרם שלו.
השיר והווידאו קליפ, אותו ביים ג'וליאן כריסטיאן לוץ (אנ'), פורסם ב-10 בינואר בחצות. בקליפ נראים פיוצ'ר ודרייק כגברים עם משרות רגילות, כולל עובדי מזון מהיר, מכונאים, עובדי טכנולוגיית מידע, עובדי אפל סטור מחוץ למותג, אנשי זבל, שפים, ראפרים שאפתנים ועוזרי במאי.
נכון לנובמבר 2020, הקליפ עומד על כ-1.2 מיליארד צפיות באתר יוטיוב.
רמיקס

ב-15 בפברואר 2020 פורסם רמיקס לשיר על ידי פיוצ'ר בהשתתפות דרייק והראפרים האמריקאים דה-בייבי וליל בייבי. שלושה ימים לפני צאת הרמיקס, פיוצ'ר פרסם טיזר לרמיקס עם קולותיהם של דה-בייבי וליל בייבי בסטורי באינסטגרם. הרמיקס נכלל באלבום האולפן השמיני של פיוצ'ר, High Off Life, יחד עם הגרסה המקורית.
ביקורת

ג'ייסון ליפשוץ מבילבורד כתב כי מבנה השיר בשני חצאים - דרייק מבצע את המחצית הראשונה ופיוצ'ר מבצע את האחרונה, כל אחד עם קצב שונה - מזכיר את השיר "Sicko Mode" של דרייק יחד עם טראוויס סקוט משנת 2018. בנוסף, הוא העניק ביקורת חיובית לשיר על כך שהאמנים משלימים זה את זה כפי שעשו במיקסטייפ המשותף שלהם בשנת 2015. המגזין XXL תיאר את ההפקה כ"חלומית".
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 39 |  |
|  אוסטריה | Ö3 אוסטריה טופ 40‏ | 8 |  |
|  אוסטרליה | מצעד הסינגלים האוסטרלי | 11 |  |
|  איטליה | מצעד הסינגלים האיטלקי | 36 |  |
|  אירלנד | מצעד הסינגלים האירי | 5 |  |
|  אסטוניה | אסטי טיפ-40 | 8 |  |
|  ארצות הברית | בילבורד הוט 100 | 2 |  |
|  ארצות הברית | מצעד שירי ה-R&B\היפ הופ | 2 |  |
|  ארצות הברית | מיינסטרים טופ 40 | 28 |  |
|  ארצות הברית | מצעד השירים הקצביים | 1 |  |
|  ארצות הברית | רולינג סטון טופ 100 | 2 |  |
|  גרמניה | GfK – טופ 100 | 8 |  |
|  דנמרק | היטליסטן | 10 |  |
|  הולנד | מצעד 40 הסינגלים ההולנדיים | 19 |  |
|  הונגריה | Rádiós Top 40 | 24 |  |
|  הממלכה המאוחדת | מצעד הסינגלים הבריטי | 3 |  |
|  ולוניה | אולטראטופ 40 | 4 |  |
|  יוון | IFPI Greece | 13 |  |
|  ליטא | AGATA | 7 |  |
|  נורווגיה | VG-lista | 9 |  |
|  ניו זילנד | המצעד הניו זילנדי הרשמי | 13 |  |
|  סינגפור | RIAS | 27 |  |
|  סלובקיה | ČNS IFPI | 19 |  |
|  סקוטלנד | מצעד הסינגלים הסקוטי | 48 |  |
|  פורטוגל | מצעד הסינגלים הפורטוגזי | 6 |  |
|  פינלנד | המצעדים הפיניים הרשמיים | 14 |  |
|  פלנדריה | אולטראטופ 50 | 45 |  |
|  צ'כיה | ČNS IFPI | 24 |  |
|  צרפת | SNEP | 33 |  |
|  קנדה | קנדה הוט 100 | 3 |  |
|  רומניה | מצעד השירים הרומני | 57 |  |
|  שוודיה | סוורייטופליסטן | 23 |  |
|  שווייץ | המצעד השווייצרי | 3 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה ×2 | 140,000 |
| אוסטריה (IFPI Austria) | זהב | 15,000 |
| דנמרק (IFPI Denmark) | זהב | 45,000 |
| צרפת (SNEP) | זהב | 100,000 |
| איטליה (FIMI) | זהב | 35,000 |
| מקסיקו (AMPROFON) | זהב | 30,000 |
| ניו זילנד (RMNZ) | זהב | 15,000 |
| פולין (ZPAV) | פלטינה | 20,000 |
| פורטוגל (AFP) | פלטינה | 20,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | פלטינה ×7 | 7,000,000 |
היסטוריית יציאות לאור

| אזור | תאריך יציאה | פורמט | חברות תקליטים | מקור |
| --- | --- | --- | --- | --- |
| עולם | 10 בינואר 2020 | הזרמת מוזיקה • הורדה דיגיטלית | אפיק • פריבנדז |  |
| ארצות הברית | 14 בינואר 2020 | רדיו אורבני עכשווי | אפיק • פריבנדז |  |
| ארצות הברית | 25 בפברואר 2020 | רדיו להיטים עכשוויים | אפיק • פריבנדז |  |
Niggaz4Life

Niggaz4Life (ידוע גם כ-"Efil4zaggin") הוא האלבום המלא השלישי והאחרון של להקת הראפ האמריקאית N.W.A. האלבום יצא לאור ב-28 במאי 1991, ללא אייס קיוב שפרש מן הלהקה בסוף 1989.
האלבום הגיע למקום הראשון בטבלת הבילבורד 200 ובו ד"ר דרה הפגין את יכולותיו כמפיק מוכשר. האלבום אינו כולל שירי מחאה זועמים כבאלבומם הקודם Straight Outta Compton. מבקרי מוזיקה העריכו שבגלל עזיבתו של אייס קיוב האלבום כבר אינו סובב סביב נושאי גנגסטה ראפ פוליטיים אלא מתמקד בכיוון של ליריקה שוביניסטית ותוקפנית.
עבור אלבום זה הוסרטו וידאו קליפים מסחריים יותר מאשר נהגו חברי N.W.A להסריט בעבר. שינוי זה נעשה הודות לפרסום הרב שהלהקה קיבלה. הסינגל הראשון היה השיר המצליח "Alwayz Into Somthin'" שהיה השיר הטוב ביותר באלבום תוך שהוא תוקף ישירות את אייס קיוב ונוקב בשמו האמיתי, O'shea.
קטע מהשיר על ידי ד"ר דרה:
כמו כן באלבום נכלל שיר מיוחד כנגד אייס קיוב בשם "Message To B.A" כאשר הפירוש של B.A הוא "Benedict Arnold" (בנדיקט ארנולד), גנרל אמריקאי בתקופת מלחמת העצמאות של ארצות הברית שהפך לבוגד וסייע לבריטים.
השירים "She Swallow it" ו-"Find' em Fuck' em & Flee" הם המשכים לשיר "Just Don't Bite it" מהמיני אלבום 100 Miles and Runnin'. ‏
Eazy גם מבצע שני שירים ,"I'd Rather Fuck You" ו-"Automoble", בהם הוא שר עם גיטרה בסגנון צועני ושפע הומור שוביניסטי.
כמו כן השיר I'd Rather Fuck You בעל קצב וסגנון זהה לשיר I'd Ratha Be Yo N.I.G.G.A. של טופאק שאקור שיצא 5 שנים מאוחר יותר באלבום All Eyez On Me.אלבום זה נחשב כמשפיע על סגנון הג'י פאנק שיאפיין את הפקותיו של ד"ר דרה בעתיד.
רשימת שירים

כל השירים הופקו על ידי ד"ר דרה ו-DJ Yella. השיר "Perlude" מארח את להקת Above The Law.
"Prelude"
"Real Niggaz Don't Die"
"Niggaz 4 Life"
"Protest"
"Appetite for Destruction"
"Don't Drink That Wine"
"Alwayz Into Somethin"
"Message to B.A"
"Real Niggaz"
"To Kill a Hooker"
"One Less Bitch"
"Find' em Fuck' em & Flee"
"Automobile"
"She Swallowed It"
"I'd Rather Fuck You"
"Approach to Danger"
"1-900-2-Compton"
"The Dayz of Wayback"
המשחק Grand Theft Auto: San Andreas מכיל בתוכו את השיר "Alwayz Into Somthin'" ברדיו "לוס סאנטוס".
M35

| --- | --- |

הצביר הפתוח M35, בצד ימין למטה צביר פתוח נוסף NGC 2158
 נתוני תצפית
 קבוצת כוכבים:  תאומים
 שמות נוספים:  NGC 2168
 מגלה:  ז'אן פיליפ דה שסו
 תאריך גילוי:  1745-6
 סוג:  צביר פתוח
 בהירות נראית:  5.3+
 סיווג מורפולוגי:  III,3,r
 עלייה ישרה:  06ʰ 08.9ᵐ‏
 נטייה:  ‏‏21′ ‏24°‏+
 מאפיינים פיזיים
 בהירות מוחלטת:  4.35-
 מרחק:  2,800  שנות אור 858.47  פארסק
 קוטר:  24 שנות אור
 מספר כוכבים:  200
M35 (מ-Messier 35, או NGC 2168) הוא צביר פתוח בקבוצת הכוכבים תאומים הנמצא במרחק של כ-2,800 שנות אור ממערכת השמש ומכיל כ-200 כוכבים.
היסטוריה

הצביר מופיע ברשימותיו של האסטרונום השווייצרי ז'אן פיליפ דה שסו משנת 1746, שציין את מיקומו סמוך לקצה הרגל הצפונית של התאומים. הצביר נצפה גם על ידי האסטרונום הבריטי ג'ון ביוויס במועד לא ידוע לפני 1750 מבלי שידע על גילויו המוקדם יותר. ב-30 באוגוסט 1764 הוא נצפה על ידי האסטרונום הצרפתי שארל מסיה, שתיאר אותו בקטלוג מסיה כ"צביר של כוכבים קטנים ליד הרגל השמאלית של קסטור במרחק קטן מהכוכבים μ בתאומים ו-η בתאומים". מסיה ציין גם שלא נצפתה בצביר ערפילית ויחס את גילויו לביוויס.
לצביר דרגת בהירות נראית 5.3 וקל לאתרו באמצעות משקפת, או אפילו ללא ציוד עזר בתנאי תצפית מיטביים, כשתיים ורבע מעלות מצפון-מערב לכוכב η בתאומים. בעוד שבעין הוא נראה ככתם מעורפל וחלש, במשקפת איכותית ניתן להבחין בכוכבים החברים בו, שהבהירים שבהם הם מדרגת בהירות 7.5, ובאמצעות טלסקופ חובבים ניתן להבחין ביותר מ-120 כוכבים בעלי דרגת בהירות מתחת ל-13. באמצעות טלסקופ איכותי ניתן לצפות בצביר הפתוח NGC 2158 שנמצא כ-15 דקות קשת מדרום-מערב ל-M35. זהו צביר עמום ורחוק בהרבה, בהירותו היא מדרגה 8.6 ומרחקו מוערך בכ-16,000 שנות אור.
מאפייני הצביר

קוטרו של M35 הוא כ-24 שנות אור ומרחקו ממערכת השמש הוא כ-2,800 שנות אור כך שגודלו הזוויתי הוא כ-28 דקות קשת, בערך כגודלו של הירח המלא. הצביר מכיל לפחות 200 כוכבים כאשר הצפיפות במרכזו מגיעה לכ-6 כוכבים בפרסק מעוקב. לפי גיל כוכביו גילו מוערך בכ-100 מיליוני שנים והוא כולל מספר כוכבים שיצאו מהסדרה הראשית ונמצאים בתהליך הפיכה לענקים. לעומתו, NGC 2158 זקן בהרבה וגילו מוערך בכמיליארד שנים.
Bittersweet White Light

Bittersweet White Light (בעברית: אור לבן ומריר) הוא אלבום האולפן התשיעי של זמרת הפופ האמריקנית, שר. האלבום יצא לאור באפריל 1973, על ידי חברת התקליטים אם סי איי רקורדס.
עם יציאתו נכנס האלבום אל המקום ה-140 במצעד הבילבורד 200.
סינגלים

"Am I Blue" - יצא לאור ב-1973, כסינגל הראשון והפותח מתוך האלבום.
רשימת רצועות

| Bittersweet White Light (דיסק 1)> מס' | Bittersweet White Light (דיסק 1)> שם | Bittersweet White Light (דיסק 1)> משך | Bittersweet White Light (דיסק 1)>  | Bittersweet White Light (דיסק 1)>  | Bittersweet White Light (דיסק 1)>  | Bittersweet White Light (דיסק 1)>  | Bittersweet White Light (דיסק 1)>  | Bittersweet White Light (דיסק 1)>  | Bittersweet White Light (דיסק 1)>  |
| --- | --- | --- | --- | --- | --- | --- | --- | --- | --- |
| 1. | By Myself  | 3:24 |  |  |  |  |  |  |  |
| 2. | I Got It Bad and That Ain't Good  | 3:47 |  |  |  |  |  |  |  |
| 3. | Am I Blue?  | 3:43 |  |  |  |  |  |  |  |
| 4. | How Long Has This Been Going On  | 4:20 |  |  |  |  |  |  |  |
| 5. | The Man I Love  | 4:27 |  |  |  |  |  |  |  |
| Bittersweet White Light (דיסק 2)> מס' | Bittersweet White Light (דיסק 2)> שם | Bittersweet White Light (דיסק 2)> משך | Bittersweet White Light (דיסק 2)>  | Bittersweet White Light (דיסק 2)>  | Bittersweet White Light (דיסק 2)>  | Bittersweet White Light (דיסק 2)>  | Bittersweet White Light (דיסק 2)>  | Bittersweet White Light (דיסק 2)>  | Bittersweet White Light (דיסק 2)>  |
| --- | --- | --- | --- | --- | --- | --- | --- | --- | --- |
| 1. | Sonny Boy"/"My Mammy"/"Rock-a-Bye Your Baby with a Dixie Melody  | 4:12 |  |  |  |  |  |  |  |
| 2. | More Than You Know  | 3:41 |  |  |  |  |  |  |  |
| 3. | Why Was I Born  | 2:45 |  |  |  |  |  |  |  |
| 4. | The Man That Got Away  | 4:13 |  |  |  |  |  |  |  |
מיקומי שיא

|   ‏‏‏  מצעדים ודירוגים (1973)> מדינה |   ‏‏‏  מצעדים ודירוגים (1973)> מצעד |   ‏‏‏  מצעדים ודירוגים (1973)> מיקום שיא |
| --- | --- | --- |
|  ארצות הברית | בילבורד 200 | 140 |
הערות שוליים

↑  Cher - Bittersweet White Light, Discogs (באנגלית)
↑  Bittersweet White Light - Cher | User Reviews, AllMusic (באנגלית)
| שר |
| --- | --- | --- |
| דיסקוגרפיה • וידאוגרפיה | דיסקוגרפיה • וידאוגרפיה |  |
| אלבומי אולפן | All I Really Want to Do • The Sonny Side of Chér • Chér • With Love, Chér • Backstage • 3614 Jackson Highway • Chér • Foxy Lady • Bittersweet White Light • Half-Breed • Dark Lady • Stars • I'd Rather Believe in You • Cherished • Take Me Home • Prisoner • I Paralyze • Cher • Heart of Stone • Love Hurts • It's a Man's World • Believe • Not.com.mercial • Living Proof • Closer to the Truth  • Dancing Queen • Christmas |  |
| אלבומי אוסף | Cher's Golden Greats • Superpack Vol. 1 • Superpack Vol. 2 • Greatest Hits • Greatest Hits: 1965–1992 • Cher's Greatest Hits • The Greatest Hits • The Very Best of Cher • Gold • Icon • Forever |  |
| פסקולים | Chastity • Mermaids • Burlesque • Mamma Mia! Here We Go Again |  |
| אלבומים משותפים | Two the Hard Way • Black Rose |  |
| אלבומי וידאו | Extravaganza: Live at the Mirage • The Video Collection • Live in Concert • The Farewell Tour • The Very Best of Cher: The Video Hits Collection |  |
| אלבומי הופעה | VH1 Divas 1999 • VH1 Divas Las Vegas • Live! The Farewell Tour |  |
| סיבובי הופעות | Cher in Concert • Heart of Stone Tour • Love Hurts Tour • Do You Believe? • Living Proof: The Farewell Tour • Cher • Dressed to Kill Tour • Classic Cher • Here We Go Again Tour |  |
| --- | --- |
בקרת זהויות :  MusicBrainz release group: 49d0dc86-999d-49a1-9e91-e8906fe075a2